ບໍລິສັດ Smithfield Foods ໃນລັດ ເວີຈີເນຍ ມີເຈົ້າຂອງ ເປັນຄົນ ຈີນ 
​ໃນສອງ​ປີ​ທີ່​ຜ່ານ​ມາ ບໍລິ​ສັດ Smithfield Food ​ໄດ້​ກ່າວ​ວ່າ ພວກ​ເຂົາ​ເຈົ້າ​ໄດ້​ຂະຫຍາຍ​​ແຮ​ງງານ​ ເກືອບ 1300 ຄົນ ຂຶ້ນເປັນຫຼາຍ​ກວ່າ 48,000 ຄົນ.
ໃນເວລາທີ່ບໍລິສັດ ຈີນ ໄດ້ຊື້ບໍລິສັດ Smithfield Foods ຊຶ່ງເປັນ ບໍລິສັດຜະລິດຊີ້ນໝູທີ່ໃຫຍ່ທີ່ສຸດໃນໂລກ ເມື່ອສອງປີທີ່ຜ່ານມາ, ບັນດານັກວິຈານໄດ້ສະແດງຄວາມເປັນຫ່ວງກ່ຽວກັບ ການມີວຽກເຮັດງານທຳແລະຄວາມປອດໄພຂອງອາຫານ ນີ້ເປັນພຽງສ່ວນໜຶ່ງຂອງການເພີ່ມຂຶ້ນໃນການລົງທຶນຫຼາຍພັນລ້ານຂອງ ຈີນ ໃນ ສະຫະລັດ ເຊິ່ງເປັນສ່ວນໜຶ່ງຂອງສາຍພົວພັນທີ່ສະຫຼັບສັບຊ້ອນລະຫວ່າງສອງປະເທດທີ່ມີເສດຖະກິດໃຫຍ່ທີ່ສຸດໃນໂລກ ສາຍພົວພັນດັ່ງກ່າວນັ້ນຈະຖືກພິຈາລະນາຢ່າງຮອບຄອບໄວໆນີ້ ໃນຂະນະທີ່ປະທານປະເທດຂອງ ຈີນ ທ່ານ ສີ ຈິ່ນຜິງ ທຳການຢ້ຽມ ຢາມ ສະຫະລັດ ຢ່າງເປັນທາງການ ໃນລະຫວ່າງນັ້ນ, ນັກຂ່າວວີໂອເອ Jim Randle ໄດ້ໄປຢ້ຽມຢາມເມືອງ Smithfield ເຊິ່ງເປັນເມືອງນ້ອຍໆ ແລະ ຢູ່ໃນເຂດຊົນນະບົດທີ່ສອກຫລີກຂອງລັດ Virginia ທີ່ເປັນທີ່ຕັ້ງຂອງບໍລິສັດທີ່ມີຍີ່ຫໍ້ເປັນສັນຍາລັກຂອງ ສະຫະລັດ ຍີ່ຫໍ້ໜຶ່ງ ແລະ ໄດ້ຮັບຮູ້ວ່າບໍລິສັດດັ່ງກ່າວນັ້ນ ແມ່ນກຳລັງດຳເນີນວຽກງານ ໄປໄດ້ດີ ແລະການຈ້າງງານກໍ່ໄດ້ເພີ່ມຂຶ້ນ ເຊິ່ງຕໍ່ໄປຈະເປັນແນວໃດນັ້ນ ພຸດທະສອນ ຈະນຳລາຍລະອຽດມາສະເໜີທ່ານ ທົ່ງນາແລະສວນໝາກສາລີ ປູກຢູ່ອ້ອມຮອບເມືອງ Smithfield, ແລະ ໝູທີ່ຖືກເກືອດ້ວຍໝາກສາລີໄດ້ຖືກແປຮູບໃຫ້ເປັນຜະລິດຕະພັນ ຊີ້ນຫຼາຍປະເພດ ໜຶ່ງໃນຫຼາຍໂຮງງານຫໍ່ຊີ້ນຂອງບໍລິສັດ Smithfield Foods ແມ່ນໄດ້ຖືກສ້າງຕັ້ງຂຶ້ນໃນເມືອງດັ່ງກ່າວນີ້ ມັນໄດ້ໃຊ້ເຄື່ອງຈັກ ແລະ ຄົນຈຳນວນຫຼາຍເພື່ອດຳເນີນການຜະລິດຊີ້ນໝູທີ່ໃຫຍ່ທີ່ສຸດໃນໂລກ, ແລະ ໃນສອງປີທີ່ຜ່ານມາ ບໍລິສັດ Smithfield Foods ໄດ້ກ່າວວ່າ ພວກເຂົາເຈົ້າໄດ້ຂະຫຍາຍແຮງງານ ເກືອບ 1300 ຄົນ ຂຶ້ນເປັນຫຼາຍກວ່າ 48,000 ຄົນ ພະນັກງານກຸ່ມນີ້ໄດ້ຊ່ວຍໃຫ້ບໍລິສັດ Smithfield ມີສະຖິຕິຍອດຂາຍຫຼາຍເປັນປະຫວັດ ການ 15 ຕື້ໂດລາໃນປີ 2014 ໃນຂະນະທີ່ບໍລິສັດກຳລັງເພີ່ມຄົນເຮັດວຽກຂຶ້ນຕື່ມ, ພວກເຂົາເຈົ້າກໍຍັງໄດ້ຕັດໜີ້ສິນລົງອີກດ້ວຍ ສິ່ງດັ່ງກ່າວນັ້ນ ໄດ້ເຮັດໃຫ້ອົງການ S&P ປະທັບໃຈ, ເຊິ່ງໄດ້ເຮັດໃຫ້ການປະເມີນ ຄ່າຄວາມໄວ້ວາງໃຈຕໍ່ບໍລິສັດ Smithfield ສູງຂຶ້ນກວ່າເກົ່າ ຢູ່ຖະໜົນຫຼວງແຫ່ງນີ້, ປະຊາຊົນເມືອງ Smithfield ໄດ້ມີຄວາມເປັນຫ່ວງວ່າ ການເປັນເຈົ້າຂອງໂດຍນັກທຸລະກິດ ຈີນ ອາດຈະເຮັດໃຫ້ເສດຖະກິິດມີຄວາມເສຍຫາຍໄດ້ ທ່ານ John Edwards, ຜູ້ຈັດພິມ ໜັງສືພິມ the Smithfield Times ກ່າວວ່າ ບາງຄົນຄິດວ່າ ບໍລິສັດອາດຈະຍ້າຍກິດຈະການຂອງພວກເຂົາເຈົ້າ, ແລະ ວຽກເຮັດງານທຳຫຼາຍພັນຕຳແໜ່ງໄປບ່ອນອື່ນ, ເຊິ່ງໄດ້ເຮັດໃຫ້ຊຸມຊົນແຫ່ງນີ້ທີ່ມີປະຊາຊົນຢູ່ 8,000 ຄົນໝົດຫວັງກັນ ທ່ານ Edwards ເວົ້າວ່າ ເມືອງ Smithfield ໄດ້ຕັ້ງຂຶ້ນໃນປີ 1752, ເຊິ່ງແມ່ນເກົ່າແກ່ຫຼາຍສຳລັບ ສະຫະລັດ ເມືອງ Smithfield ໄດ້ສະຫງວນໄວ້ສຳນັກງານ ສານ ເກົ່າເຖິງໜຶ່ງສັດຕະວັດ, ເຊິ່ງສະແດງໃຫ້ເຫັນ ຮູບແບບຂອງ ຄວາມຍຸດຕິທຳໃນສະໄໝເກົ່າ ແລະຢູ່ໃນຖະໜົນໃຫຍ່ກໍມີຮູບປັ້ນຂອງຜູ້ສ້າງຕັ້ງປະເທດ ສະຫະລັດ ທ່ານ George Washington ແລະ ທ່ານ Benjamin Franklin ປະຊາຊົນຄົນນຶ່ງ ທີ່ອາໄສຢູ່ໃນເມືອງດັ່ງກ່າວມາເປັນເວລາດົນນານ ກ່າວວ່າ ການປ່ຽນແປງຢູ່ເມືອງນີ້ໄດ້ເກີດຂຶ້ນຢ່າງຊ້າໆ, ແລະ ປະຊາຊົນ  ເມື່ອເຫັນສິ່ງທີ່ຈະເກີດຂຶ້ນກັບເມືອງ Smithfield ນາງ Florine Moore ປະຊາຊົນເມືອງ Smithfield ກ່າວວ່າ ແຕ່ທ່ານ T Carter Williams ເຈົ້າເມືອງເມືອງ Smithfield ກ່າວວ່າ ເທົ່າທີ່ກຳລັງເປັນ ຢູ່ນີ້ມັນກໍໜ້າພໍໃຈ ທ່ານເຈົ້າເມືອງກ່າວວ່າ ເຈົ້າເມືອງ Williams ກ່າວວ່າ ການຈັດເກັບພາສີອາກອນຂອງເມືອງ ແມ່ນເພີ່ມຂຶ້ນພຽງ ໜ້ອຍດຽວ, ແລະ ກ່າວວ່າ ບໍລິສັດແມ່ນກຳລັງຊອກ ຫາພື້ນທີ່ ສຳລັບເຮັດຫ້ອງການໃຫ້ກັບ ພະນັກງານເພີ່ມເຕີມ, ເຖິງແມ່ນ ວ່າ ບໍລິສັດ Smithfield Foods ຈະບໍ່ໄດ້ໃຫ້ຄຳຢືນຢັນ ດັ່ງກ່າວ ກໍ ຕາມ ທາງບໍລິສັດ ໄດ້ປະຕິເສດການຂໍສຳພາດ ແລະ ບໍ່ໄດ້ອະນຸຍາດໃຫ້ ວີໂອເອເຂົ້າຖ່າຍ ວີດີໂອຢູ່ໃນໂຮງງານຂອງພວກເຂົາເຈົ້າ ໃນຖະແຫຼງການສະບັບນຶ່ງ ເຈົ້າໜ້າທີ່ເມືອງ Smithfield ໄດ້ກ່າວວ່າ ພວກເຂົາ ເຈົ້າໄດ້ຮັກສາຄຳສັນຍາທີ່ຈະໃຫ້ກຽດສັນຍາ ສະຫະ ພາບແຮງງານ ວ່າ ຈະບໍ່ໄລ່ພະນັກງານອອກ, ແລະ ຮັກສາທີມຜູ້ບໍລິຫານໃນປະຈຸບັນໄວ້ ກັບໂຮງງານ ແລະ ຮັກສາສຳນັກງານໃຫຍ່ ໄວ້ໃນເມືອງນ້ອຍທີ່ບໍລິສັດ ໄດ້ຖືກໃສ່ຊື່ໃຫ້